Φύλλο εργασίας τέταρτης ομάδας  
 " Cuius regio, eius religio" : "Όποιου το βασίλειο, αυτού και η θρησκεία"  
**Οι ανταποκριτές του Πατριαρχείου.**  
  
      Μεταφερθείτε στο Βυζάντιο του 6ου αιώνα μ. Χ. επί βασιλείας Ιουστινιανού. Είστε οι μικροί δημοσιογράφοι του μαθητικού δημοσιογραφικού ιστολογίου.

Κινείστε δημοσιογραφικά στο Πατριαρχείο και στα συμβούλια του χριστιανικού ιερατείου της Κωνσταντινούπολης, τα οποία συνέρχονται υπό την εποπτεία του αυτοκράτορα Ιουστινιανού. Παρόντες στα συμβούλια αυτά είναι τόσο οι ιεράρχες όσο και οι διοικητές των επαρχιών  αλλά και οι στρατηγοί του βυζαντινού κράτους. Συζητούν και λαμβάνουν αποφάσεις για τη διάδοση του Χριστιανισμού και την επιβολή της Ορθοδοξίας σε όλη την έκταση της αυτοκρατορίας.   
Μελετήστε τις πηγές που σας δίνονται στην πλατφόρμα « Αίσωπος», στη σελίδα **« Οι ανταποκριτές του Πατριαρχείου»** του σεναρίου « Ιουστινιανός Α΄». Και ως ανταποκριτές του μαθητικού δημοσιογραφικού σας ιστολογίου, απευθείας από το Πατριαρχείο, ετοιμάστε την ανταπόκρισή σας στο σύγχρονο κόσμο σχετικά με τη θρησκευτική πολιτική του Ιουστινιανού.

Θα συντάξετε την ανταπόκρισή σας σε ένα αρχείο κειμένου, το οποίο θα δημιουργήσετε στην επιφάνεια εργασίας του  υπολογιστή σας. Φροντίστε το  κείμενό σας να ενσωματώνει ιστορικά δεδομένα και  επιχειρηματολογία. Αναρτήστε την ανταπόκρισή σας στο ιστολόγιο. Και αξιολογήστε το έργο της ομάδας σας αλλά και των άλλων ομάδων, όπως αυτό θα παρουσιαστεί επίσης στο ιστολόγιο.  
**Εστιάστε την έρευνά στα εξής σημεία:**1. Με ποιους τρόπους ο Ιουστινιανός προσπάθησε να επιβάλλει την Ορθοδοξία σε όλη τη βυζαντινή αυτοκρατορία;  
  
2. Ποια τα αποτελέσματα της εφαρμογής της θρησκευτικής του πολιτικής ;  
  
3. Πώς ερμηνεύετε την πολιτική αυτή , με κριτήρια της εποχής του Ιουστινιανού;  
  
4. Πώς κρίνετε την πολιτική με κριτήρια του σημερινού θρησκευτικού πολιτισμού;  
  
**Οι επιμέρους ρόλοι σας:**  
ένας μαθητής θα πλοηγείται και θα εστιάζει στις πηγές, ένας θα κρατεί τις πρώτες αναγκαίες σημειώσεις στο σημειωματάριο του υπολογιστή ή στο τετράδιό του, ένας θα γράφει το κυρίως κείμενο με τον επεξεργαστή κειμένου, ένας θα είναι υπεύθυνος για την ανάρτηση της τελικής εργασίας στο ιστολόγιο , με τη βοήθεια του καθηγητή/ της καθηγήτριάς του. Και όλοι οι μαθητές θα συνεργάζονται , θα συνδιαλέγονται, θα κρίνουν και θα συναποφασίζουν τι θα παραχθεί ως τελικό έργο.